बैठक में लिए गए कई महत्वपूर्ण निर्णय
डोंगरगढ़| राष्ट्रीय विकलांग अधिकार एवं कर्तव्य मंच की ब्लॉक स्तरीय मासिक बैठक आयोजित की गई। इसमें मंच के प्रदेशाध्यक्ष ऋषि मिश्रा के नेतृत्व में आगे की रणनीतियों पर चर्चा की गई। प्रमुख रूप से विकलांगों का प्रमाण पत्र बनवाना, नवीनीकरण करना तथा शासकीय सेवा के पदों में विकलांगों को पूरा लाभ दिलाने पर निर्णय लिए गए। उक्त बैठक में मंच के सदस्य मूलचंद सिन्हा, प्रकाश पटेल, दिनेश निषाद, मंजू सिन्हा, लक्षवंती, नव चेतना नि:शक्त स्व सहायता समूह की अध्यक्षा अनिता जंघेल, सचिव मुक्तामणि वर्मा आदि उपस्थित हुए।
hin_Deva hin_Deva